I-yob 7
1
“Kä tëk ran cɛ bɛc ɛlɔ̱ŋ
wi̱i̱ muɔ̱ɔ̱n,
cɛ ce̱tnikɛ tëk raam mi läät
mi kɔakɛ ni jɛ kɛ yio̱w?
2
Ce̱tdɛ nikɛ kuany mi liip ti̱eep
kɛnɛ ram mi liip yio̱w ko̱kädɛ.
3
Inɔ päth ti jiäk kɛnɛ wääri
ti bɛ̈c bɛ̈ɛ̈c kɛ ti ca ka̱m ɣä.
4
Kä mɔ cä tɔ̱ɔ̱c ɔ, la ca̱rä i̱,
‘Ɣän bä rɔ jiɛc i̱ nɛy?’
Kä wäär la bärɛ,
bä cu diɛɛr amäni bak ɣɔaa.
5
Kä puɔ̱nydä cɛ thia̱a̱ŋ
kɛ kɔ̱a̱m kɛnɛ gɔak,
kä ci guɔ̱pdä ba̱k kɛ buɔ̱t.
6
Ni̱nkä pɛ̈th ni kɛn kä ta̱k biey,
la kɛ cua̱ thuk a thil gɔɔy.
7
“Kä timɛ lö Kuoth ɛn ɣöö
tëkdä ɛ yiëëdä.
Kä /ci waŋdä gɔɔy
bi nyɔk kɛ nën.
8
Kä ram mi guic ɣä ɛn täämɛ
/cɛ ɣä bi nyɔk kɛ nën.
Bi ɣä guic duundɛ ɣöö
bä bath waaŋdu.
9
Ce̱tkɛ min la riaw pua̱r,
ɛ jɛn ce̱tkɛ ram mi ci wä
jɔɔkni mɔ /cɛ la
lunyɛ raar.
10
/Cɛ rɔ dëë nyɔk kɛ luny dhɔrɛ,
kä /ci gua̱a̱thdɛ jɛ dëë
lɛ met ŋa̱c.
11
“Kɛ kui̱c ɛmɔ ɣän /cä bi biɛt.
Ɣän bä ruac rɛy cucä
yieekädä.
Ɣän bä bɛ̈c teekädä lat.
12
Ɣän lapä yier kiɛ ley yiëër
mi di̱i̱t,
mɔ ku ɣä jak kä gaŋkɛ mɔ?
13
Kä ɣän mɔ cä tɔ̱ɔ̱c ɔ
mɔ cä wä wi̱i̱ dhaŋä mɔ
kɛ ɣöö bä ku lɔ̱ɔ̱ŋ,
14
la ɣä cua̱ no̱ŋi la̱a̱k
bi ɣä cu jak kä dual
kɛ la̱a̱k ti jiäk.
15
Kɛ kui̱c ɛmɔ la ka̱nä ni lia̱a̱
kä tëk pua̱a̱ny ɛ bɛc bɛc ɛmɛ.
16
Ɣän cä tëkdä lo̱k.
Kɛ ɣöö /cä bi tëk
amäni cäŋ kɛl.
Pälä, ɣän kärɔa.
Tëkdä cɛ thil luɔt.
17
Ɛŋu mi di̱i̱t mi tekɛ ram mëë
cak ji̱n ɔ,
mɔ ci jɛ tit ɛlɔ̱ŋ ɔ,
18
la gui̱li jɛ kɛ runwaŋ ni ciaŋ,
kä la ɣɔ̱ni jɛ ni ciaŋ?
19
A bi ku mäni nɛy
bi guecdä päl ɔ,
ci ɣä dëë päl kärɔa kɛ ɣöö
dëë ruɛykä lɛ bät?
20
Kä ɣän mi cä duer, ɛŋu mi cä
lät kä ji̱ lö gui̱i̱c nath?
Ɛŋu la jaci ni ɣä mɔ?
Kä ɛŋu ci ɣän a riɛk
kä ji̱ mɔ?
21
Ɛŋu /ci jiäkä tin cä la̱t
kɛnɛ dueerkä päl ɔ?
Kɛ ɣöö bä li̱w niɛ täämɛ,
bi ɣä go̱r,
kä /ci ɣä bi jek.”
